เมื่อประมาณ 5ปีที่แล้วเล่นแบดแล้วปวดหัวเข่า หาแล้วรักษาโดยการดูดน้ำในหัวเข่าไปถึง 3 ครั้ง กินยาสารพัดประมาณ 7-8 เดือนก็ยังไม่หาย เลยไปหากายภาพก็ดีขึ้น แต่ก็ยังเป็นๆหายๆ ล่าสุดเริ่มปวดจนทนไม่ได้ ลักษณะหัวเข่าผิดรูป ปวดเหมือนอยู่ข้างใน จับรอบๆเข่ามีอาการเจ็บ หาคนแรกบอกว่า ไม่เป็นไร กินยา อีกคนบอกเข่าเสื่อม ต้อง ฯลฯ เราอายุ 58 เราควรจะหาอะไรดี กระดูก หรือ กายภาพ
สวัสดีค่ะ อาการปวดเข่าอาจมีสาเหตุมาจาก-ปวดจากเข่าเสื่อม-ปวดกล้ามเนื้อหรือเส้นเอ็นบริเวณหัวเข่า อาจเกิดจากการใช้งานหรือการกดทับเป็นเวลานาน-ปวดจากกระดูกหักหรือร้าว มักเป็นอาการปวดมาก ขยับไม่ได้-ปวดจากข้ออักเสบ เช่นข้ออักเสบ เก๊าท์ หรือรูมาตอยด์เข่าเสื่อม เกิดจากความเสื่อมสภาพของกระดูกอ่อนที่ข้อเข่า โดยมีสาเหตุสำคัญคืออายุที่มากขึ้น รวมไปถึงสาเหตุอื่น ๆ เช่น มีน้ำหนักตัวมาก เกิดอาการบาดเจ็บ หรือกรรมพันธุ์ มักมีอาการตอนต้องใช้เข่ามาก เช่นนั่งยองๆ หรือเดินขึ้นบันได หากปล่อยไว้นานๆ อาจทำให้มีข้อเข่าผิดรูปและเจ็บปวดมากได้ ถ้ามีอาการอักเสบขึ้นมาเฉียบพลันแนะนำพบแพทย์เพื่อตรวจร่างกายเพิ่มเติมให้ได้การวินิจฉัยที่แน่นอน สามารถพบศัลยแพทย์ด้านกระดูกและข้อก่อนก็ได้ เพื่อดูว่าเป็นภาวะที่ผ่าตัดแก้ไขได้หรือไม่ หากเป็นเรื่องของเข่าเสื่อมอาจปรับพฤติกรรมโดยลดการนั่งยองๆ การนั่งกับพื้น การขึ้นลงบันไดบ่อยๆ ลดน้ำหนัก ออกกำลังกายเช่นว่ายน้ำหรือเดินเหยาะๆได้ หากปวดมากสามารถรับประทานยาแก้ปวดหรือยาแก้อักเสบที่ไม่ใช่สเตียรอยด์ได้